
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 659 


4 Αυγούστου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση της συστατικής πράξης της «Δημοτικής 
Επιχείρησης παροχής Υπηρεσιών και εκτέλεσης έρ¬ 
γων - ειδών Νεκροταφείου, Δήμου Καλλιθέας Ν. Ατ¬ 
τικής». 1 

Απόρριψη αιτήσεως για χορήγηση Α.Μ.Ε, στο Ν. Κιλ¬ 
κίς. 2 

Απόρριψη αιτήσεως για χορήγηση Α.Μ.Ε, στο Ν. Κιλ¬ 
κίς. 3 

Απόρριψη αιτήσεως για χορήγηση Α.Μ.Ε, στο Ν. Κιλ¬ 
κίς. 4 

Απόρριψη αιτήσεως για χορήγηση Α.Μ.Ε, στο Ν. Κιλ¬ 
κίς. 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κυριαζίδου Ανατολή του Μι¬ 
χαήλ. 6 

Σύσταση ίδιου Νομικού Προσώπου στο Δήμο Αίγινας με 
το όνομα «ΙΣΤΟΡΙΚΟ ΛΑΟΓΡΑΦΙΚΟ ΜΟΥΣΕΙΟ ΔΗ¬ 
ΜΟΥ ΑΙΓΙΝΑΣ ΠΑΝΑΓΗ - ΕΛΕΝΗΣ ΗΡΕΙΩΤΗ». .. 7 
Χορήγηση άδειας άσκησης επαγγέλματος Κοινωνικού 
Λειτουργού στην ΜΟΣΧΟΛΟΥΡΗ ΧΡΥΣΟΥΛΑ ΤΟΥ 

ΓΕΩΡΓΙΟΥ. 8 

Απαγόρευση κυνηγίου θηραμάτων στην περιοχή του 

Δέλτα Λούρου Ν. Πρέβεζας. 9 

Προηγούμενη γνωστοποίηση συγκέντρωση σύμφωνα 
με το άρθρο 4β του Ν. 703/77, όπως ισχύει, των επι- 
χειρήσεων ΑΣΠΙΣ ΠΡΟΝΟΙΑ ΑΝΩΝΥΜΗ ΕΤΑΙΡΙΑ 
ΓΕΝΙΚΩΝ ΑΣΦΑΛΙΣΕΩΝ και ΛΑΪΚΗ ΖΩΗΣ ΑΝΩ¬ 
ΝΥΜΗ ΑΣΦΑΛΙΣΤΙΚΗ ΕΤΑΙΡΙΑ .10 

Εκπρόθεσμη γνωστοποίηση της συγκέντρωσης των 
εταιρειών ΕΟΟΝ ΒΙΟΜΗΧΑΝΙΕΣ ΑΒΕ και ΧΥΤΗΡΙΑ 
ΗΠΕΙΡΟΥ ΑΕ, σύμφωνα με το άρθρο 4α του Ν. 703/ 

77, όπως ίσχυε .11 

Εκπρόθεσμη γνωστοποίηση της συγκέντρωσης, των 
εταιριών ΕΟΟΝ ΒΙΟΜΗΧΑΝΙΕΣ ΑΒΕ και ΜΕΤΑΛΛΙ¬ 
ΚΕΣ ΚΑΤΑΣΚΕΥΕΣ ΒΟΛΟΥ Α.Ε., σύμφωνα με το 

άρθρο 4α του Ν. 703/77, όπως ίσχυε.12 

Γνωστοποίηση σύμφωνα με το άρθρο 4α του Ν. 703/ 
77, όπως ισχύει, της εξαγοράς μετοχών της εταιρίας 
Ηθππ ννίηΐθππαηδ από την εταιρία ΒΚ&ηάίηενίδΚ Το- 
ό35ΐ<οπιρ3ηί Α/5.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 22203 (1) 

Τροποποίηση της συστατικής πράξης της «Δημοτικής Επι¬ 
χείρησης παροχής Υπηρεσιών και εκτέλεσης έργων - 

ειδών νεκροταφείου», Δήμου Καλλιθέας Ν. Αττικής». 

Ο ΠΡΟΪΣΤΑΜΕΝΟΣ ΤΗΣ ΠΕΡΙΦ. Δ/ΣΗΣ ΑΘΗΝΩΝ 
Έχοντας υπόψη: 

1. Την αριθμό 61103/8.11.88 απόφαση του Υπ. Εσωτε¬ 
ρικών, τροποποιητική του Π.Δ. 477/82 περί σύστασης 
«Δημοτικής Επιχείρησης παροχής υπηρεσιών και εκτέλε¬ 
σης έργων-ειδών Νεκροταφείου Δήμου Καλλιθέας» (ΦΕΚ 
837/88 τ.Β') όπως τροποποιήθηκε με την αριθμ. 
16504/92 απόφαση του Νομάρχη Πειραιά (ΦΕΚ 477/92 
τ.Β'). 

2. Την αριθμ. 191/1997 απόφαση του Δημοτικού Συμ¬ 
βουλίου Δήμου Καλλιθέας περί τροποποίησης της συστα¬ 
τικής πράξης, αποφασίζουμε: 

1. Στο άρθρο 3 της 61103/88 Υπ. Απόφασης ως τροπο- 
ποιηθείσα ισχύει, στους σκοπούς της επιχείρησης, προ¬ 
στίθεται εδάφ. Γ' Δημιουργία και λειτουργία Δημοτικής 
Συγκοινωνίας. 

2. Το άρθρο 5 (Διοίκηση) τροποποιείται ως εξής: Η επι¬ 
χείρηση διοικείται επό εννεαμελές (9) Διοικητικό Συμβού¬ 
λιο τα μέλη του οποίου ορίζονται μαζί με τους αναπληρω¬ 
τές από το Δημοτικό Συμβούλιο. 

Από τα μέλη του Διοικητικού Συμβουλίου πέντε (5) είναι 
αιρετοί εκπρόσωποι του Δήμου, εκ των οποίων τουλάχι¬ 
στον ένα (1) προέρχεται υποχρεωτικά από την μειοψη¬ 
φία. 

•Ένας (1) εκπρόσωπος συνοικιακού συμβουλίου το 
οποίο καθορίζεται στην αρχή κάθε δημοτικής περιόδου 
από το Δημοτικό Συμβούλιο. 

• Ένας (1) εκπρόσωπος της Ένωσης επαγγελματοβιο- 
τεχνών του Δήμου Καλλιθέας. 

• Δύο (2) δημότες ή κάοτικοι του Δήμου που έχουν πείρα 
ή γνώσεις σχετικές με το αντικείμενο της επιχείρησης. 

Στην περίπτωση που η επιχείρηση απασχολεί περισσό¬ 
τερους από είκοσι εργαζόμενους στο Διοικητικό Συμβού¬ 
λιο ορίζεται εκπρόσωπος των εργαζομένων χωρίς αλλαγή 
της συστατικής πράξης, ο οποίος καταλαμβάνει την θέση 
ενός δημότη ή κατοίκου. 

Κατά τα λοιπά ιχύει ως έχει η αριθμ. 61103/88 απόφαση 
του Υπουργού Εσωτερικών. 

Κάλυψη δαπάνης: 

Από την απόφασή μας αυτή δεν προκαλείται δαπάνη σε 
βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουλίου 1997 

Με εντολή Γεν. Γραμμ. Περιφέρειας 
Ο Προϊστάμενος της Περιφ. Διοίκησης 

ΔΗΜΗΤΡΙΟΣ Κ. ΠΑΠΑΝΙΚΟΣ 

-4- 

Αριθ. Τ-Β.Κ.Ι. 545 οικ. (2) 

Απόρριψη αιτήσεως για χορήγηση Α.Μ.Ε, στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 545 οίκοθεν/17.6.97 απόφαση του Νο¬ 
μάρχη Κιλκίς απορρίφθηκε η από 8.10.96 αίτηση του Γε- 
ωργιάδη Γεωργίου Μηχ. Μεταλλειολόγου για χορήγηση 
άδειας μεταλλευτικών ερευνών, στην περιοχή της Κοινό¬ 
τητας Μεσσιανού - Ν. Γυναικοκάστρου - Κ. Απόστολοι Ν. 
Κιλκίς με Α.Β.Μ. (537) ως αυτοδίκαια άκυρη, ύστερα από 
γνωμοδότηση του Νομικού Συμβούλου της Νομαρχιακής 
Αυτοδιοίκησης Κιλκίς και σύμφωνα με το άρθρο 26 του 
Ν.Δ./210. 

Κιλκίς, 17 Ιουνίου 1997 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 
-♦- 

Αριθ. Τ.Β.Κ.Ι. 546 οικ. (3) 

Απόρριψη αιτήσεως για χορήγηση Α.Μ.Ε, στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 546 οίκοθεν/17.6.97 απόφαση του Νο¬ 
μάρχη Κιλκίς απορρίφθηκε η από 8.10.96 αίτηση του Γε- 
ωργιάδη Γεωργίου Μηχ. Μεταλλειολόγου για χορήγηση 
άδειας μεταλλευτικών ερευνών μόνο ως προς το συμπί- 
πτον τμήμα στην περιοχή της Κοινότητας Μεσσιανού - 
Μαυρονερίου Ν. Κιλκίς με Α.Β.Μ. (543) ως αυτοδίκαια 
άκυρη, ύστερα από γνωμοδότηση του Νομικού Συμβούλου 
της Νομαρχιακής Αυτοδιοίκησης Κιλκίς και σύμφωνα με 
το άρθρο 26 του Ν.Δ./210. 

Κιλκίς, 17 Ιουνίου 1997 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 

- 4 - 

Αριθ. Τ.Β.Κ.Ι. 543 οικ. (4) 

Απόρριψη αιτήσεως για χορήγηση Α.Μ.Ε, στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 543 οίκοθεν/17.6.97 απόφαση του Νο¬ 
μάρχη Κιλκίς απορρίφθηκε η από 8.10.96 αίτηση του Γε- 
ωργιάδη Γεωργίου Μηχ. Μεταλλειολόγου για χορήγηση 
άδειας μεταλλευτικών ερευνών, στην περιοχή της Κοινό¬ 
τητας Ξυλοκερατιάς - Πικρολίμνης Ν. Κιλκίς με Α.Β.Μ. 
(534) ως αυτοδίκαια άκυρη, ύστερα από γνωμοδότηση του 


Νομικού Συμβούλου της Νομαρχιακής Αυτοδιοίκησης Κιλ¬ 
κίς και σύμφωνα με το άρθρο 26 του Ν.Δ./210. 

Κιλκίς, 17 Ιουνίου 1997 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 
-♦- 

Αριθ. Τ.Β.Κ.Ι. 544 οικ. (5) 

Απόρριψη αιτήσεως για χορήγηση Α.Μ.Ε, στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Με την Τ.Β.ΚΙ. 544 οίκοθεν/17.6.97 απόφαση του Νο¬ 
μάρχη Κιλκίς απορρίφθηκε η από 8.10.96 αίτηση του Γε- 
ωργιάδη Γεωργίου Μηχ. Μεταλλειολόγου για χορήγηση 
άδειας μεταλλευτικών ερευνών, στην περιοχή της Κοινό¬ 
τητας Μεσσιανού - Μ. Απόστολοι Ν. Κιλκίς με Α.Β.Μ. 
(536) ως αυτοδίκαια άκυρη, ύστερα από γνωμοδότηση του 
Νομικού Συμβούλου της Νομαρχιακής Αυτοδιοίκησης Κιλ¬ 
κίς και σύμφωνα με το άρθρο 26 του Ν.Δ./210. 

Κιλκίς, 17 Ιουνίου 1997 
Ο Νομάρχης 

ΘΕΟΔΩΡΟΣ ΠΑΡΑΣΤΑΤΙΔΗΣ 
-♦- 

Αριθ. ΤΥ/6477 (6) 

Χορήγηση άδειας ασκήσεως επαγγέλματος Κοινωνικού 

Λειτουργού στην Κυριαζίδου Ανατολή του Μιχαήλ. 

Ο ΝΟΜΑΡΧΗΣ ΚΟΖΑΝΗΣ 

Με την 6477 απόφαση του Νομάρχη Κοζάνης έχει χο¬ 
ρηγηθεί στην Κυριαζίδου Ανατολή του Μιχαήλ άδεια 
ασκήσεως επαγγέλματος Κοινωνικού Λειτουργού. 

Κοζάνη, 9 Ιουλίου 1997 

Ο Νομάρχης 

ΠΑΣΧΟΣ I. ΜΗΤΛΙΑΓΚΑ 

-♦- 

Αριθ. 10208 (7) 

Σύσταση ίδιου Νομικού Προσώπου στο Δήμο Αίγινας με το 

όνομα «ΙΣΤΟΡΙΚΟ ΛΑΟΓΡΑΦΙΚΟ ΜΟΥΣΕΙΟ ΔΗΜΟΥ 

ΑΙΓΙΝΑΣ ΠΑΝΑΓΗ - ΕΛΕΝΗΣ ΗΡΕΙΩΤΗ». 

Ο ΠΡΟΪΣΤ. ΠΕΡΙΦ. Δ/ΣΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚ Α' 231). 

2. Την αριθμ. 188/95 απόφαση του Δημοτικού Συμβου¬ 
λίου Αίγινας, αποφασίζουμε: 

Α) Συστήνουμε ίδιο Νομικό Πρόσωπο με το όνομα 
«ΙΣΤΟΡΙΚΟ ΛΑΟΓΡΑΦΙΚΟ ΜΟΥΣΕΙΟ ΔΗΜΟΥ ΑΙΓΙΝΑΣ 
ΠΑΝΑΓΗ - ΕΛΕΝΗΣ ΗΡΕΙΩΤΗ». 

Β) Σκοπός του Νομικού αυτού Προσώπου είναι: Η ανεύ¬ 
ρεση, διάσωση, διατήρηση και έκθεση του πάσης φύσεως 
Ιστορικού και Λαογραφικού υλικού της νήσου Αίγινας, 
όπως και η διά παντός μέσου διάδοση των σχετικών γνώ¬ 
σεων και πληροφοριών. 

Γ) Περιουσία αυτού είναι: 

Το Λαογραφικό Μουσείο θα στεγάζεται σε κτίριο που 
θα διατεθεί για το σκοπό αυτό από τον Δήμο Αίγινας. 

Δ) Πόροι αυτού είναι: 

α) Η ετήσια χρηματική επιχορήγηση του Δήμου Αίγινας. 

β) Η κρατική επιχορήγηση. 

γ) Τα έσοδα από τις πάσης «ρύσεως εκδηλώσεις του 
ιδρύματος. 

δ) Οι εισπράξεις από τα εισητήρια εισόδου στο Μου¬ 
σείο. 

ε) οι πάσης «ρύσεως παροχές, δωρεές τρίτων. 

στ) οι κληρονομιές ή κληροδοσίες προς το ίδρυμα. 

Από τις διατάξεις της παρούσας προκαλείται δαπάνη σε 
βάρος του προϋπολογισμού του Δήμου Αίγινας έτους 
1997 ύψους 1.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 14 Ιουλίου 1997 

Με εντολή Γεν. Γραμμ. Περιφ. Αττικής 

Ο Προϊστάμενος κ.α.α. 

Ε. ΘΕΟΔΩΡΟΠΟΥΛΟΣ 

-♦- 

Αριθ. 16/10702 (8) 

Χορήγηση άδειας άσκησης επαγγέλματος Κοινωνικού 

Λειτουργού στην ΜΟΣΧΟΛΟΥΡΗ ΧΡΥΣΟΥΛΑ ΤΟΥ 

ΓΕΩΡΓΙΟΥ. 

Ο ΝΟΜΑΡΧΗΣ ΠΙΕΡΙΑΣ 

Με την 16/10702/14.7.97 από«ραση Νομάρχη Ν.Α. 
Πιερίας έχει χορηγηθεί στην ΜΟΣΧΟΛΟΥΡΗ ΧΡΥΣΟΥΛΑ 
ΤΟΥ ΓΕΩΡΓΙΟΥ άδεια άσκησης επαγγέλματος Κοινωνι¬ 
κού Λειτουργού. 

Κατερίνη, 14 Ιουλίου 1997 
Ο Νομάρχης 

ΠΑΣΧΑΛΗΣ ΜΠΡΟΦΙΔΗΣ 
-*- 

Αριθ. 1741 (9) 

Απαγόρευση κυνηγίου θηραμάτων «πην περιοχή του 
Δέλτα Λούρου Ν. Πρέβεζας. 

Ο ΑΝΑΠΛ. ΠΕΡΙΦ. ΔΙΕΘΥΝΤΗ Ν. ΠΡΕΒΕΖΑΣ 

Έχοντας υπόψη: 

1. Τις διατάξεις: 

α. Του Ν.Δ. 532/70 «περί Διοικητικής Αποκεντρώ- 
σεως». 

β. Του Ν.Δ. 86/69 «περί Δασικού Κωδικός». 

γ. Του Π.Δ. 94/93 σε συνδυασμό με τις διατάξεις του 
άρθρ. 1 του Ν. 2026/92. 

δ. Του Ν. 2240/94 «περί συμπληρώσεως διατάξεων για 
την Νομαρχιακή Αυτοδιοίκηση και άλλες διατάξεις». 

2. Την αριθ. 78006/2538 από 1.7.94 Διαταγή του 
Υπουργείου Γεωργίας ανα«ρορικά με τις απαγορεύσεις κυ¬ 
νηγίου ορισμένου χρόνου. 

3. Το γεγονός ότι μέχρι σήμερα δεν εκδόθηκε το προ- 
βλεπόμενο Π.Δ. για τον καθορισμό των ζωνών προστασίας 
του Αμβρακικού κόλπου. 

4. Το αριθ. 60 από 29.5.1997 έγγραφο του Κυνηγετι¬ 
κού Συλλόγου Πρέβεζας, με το οποίο αιτείται η τροποποί¬ 
ηση των ορίων απαγορεύσεως του κυνηγίου κατά τρόπο 
που και το θηραματικό κε«ρ«!ιλαιο να προστατεύεται, αλλά 


και οι λογικές απαιτήσεις των κυνηγών να ικανοποιού¬ 
νται. 

5. Την προιρορική εισήγηση του Διευθυντή Δασών Ν. 
Πρέβεζας, σύμφωνα με την οποία πρέπει να προστατευ- 
θούν απόλυτα οι περιοχές αναπαραγωγής και φωλιάσμα- 
τος των υδροβίων και να δοθεί ένα τμήμα της περιοχής για 
την ικανοποίηση των λογικών απαιτήσεων των Κυνηγετι¬ 
κών Συλλόγων της ευρύτερης περιοχής, αποιρασίζουμε: 

Α. Απαγορεύουμε το κυνήγι όλων των θηραμάτων από 
την τρέχουσα κυνηγετική περίοδο μέχρι τη λήξη της κυνη¬ 
γετικής περιόδου 1999-2000 στην περιοχή του Δέλτα 
Λούρου και ειδικώτερα στα παρακάτω τρία τμήματα: 

1. ΤΜΗΜΑ ΠΕΡΙΟΧΗΣ ΤΣΟΠΕΛΙ 

Το τμήμα αυτό περιλαμβάνει την περιοχή ΤΣΟΠΕΛΙ και 
ορίζεται από τον περιμετρικό δρόμο του ιχθυοτροφείου 
από το βόρειο όριο, την κοίτη του ποταμού Λούρου από το 
ανατολικό όριο, την ακτή του Αμβρακικού και τον περιμε¬ 
τρικό δρόμο μέχρι το εκκλησάκι του Αγίου Νικολάου Μιχα- 
λιτσίου από το νότιο όριο και το τμήμα της εθνικής οδού 
Πρέβεζας - Άρτας από το δυτικό όριο, μέχρι τη συμβολή 
της με τον περιμετρικό δρόμο του ιχθυοτροφείου ΤΣΟ- 
ΠΕΛΙ. 

2. ΤΜΗΜΑ ΠΕΡΙΟΧΗΣ ΓΛΥΚΟΥ ΒΑΛΤΟΥ ΠΕΤΡΑΣ 

Το τμήμα αυτό περιλαμβάνει την περιοχή γλυκού βάλ¬ 
του Πέτρας και ορίζεται ανατολικά από τον αμαξιτό δρόμο 
Στρογγυλής - Πέτρας - Γέφυρας Λούρου, Βόρεια και δυ¬ 
τικά από το ανατολικό ανάχωμα του ποταμού Λούρου μέ¬ 
χρι τα όρια του Νομού Άρτας και νότια από τη νοητή ευ¬ 
θεία των ορίων των Νομών Πρέβεζας - Άρτας διά μέσου 
του γλυκού βάλτου Πέτρας. 

3. ΤΜΗΜΑ ΠΡΟΦΗΤΗΣ ΗΛΙΑΣ - ΔΙΚΟΡΦΟ 

Το τμήμα αυτό περιλαμβάνει την ομώνυμη περιοχή των 
υψωμάτων Δίκοριρο και Προφήτης Ηλίας και ορίζεται από 
την ισοϋψή των 100 μέτρων. 

Β. Απαγορεύουμε το κυνήγι με τη χρησιμοποίηση πλω¬ 
τών μέσων στη λιμνοθάλασσα ΜΑΖΩΜΑ και σε ζώνη πλά¬ 
τους 200 μέτρων περιμετρικά από αυτή, καθοος και στο 
τμήμα που περικλείεται από τον περιμετρικό δρόμο του 
ιχθυοτροφείου ΤΣΟΠΕΛΙ (νότιο όριο), τον ποταμό Λούρο 
μέχρι τα όρια των Νομών Πρέβεζας - Άρτας στο γλυκό 
βάλτο Πέτρας, το ανατολικό ανάχωμα του ποταμού Λού¬ 
ρου μέχρι τη γέφυρα Πέτρας (ανατολικό όριο) και τον 
Εθνικό δρόμο Άρτας - Πρέβεζας μέχρι τη συμβολή του 
περιμετρικού δρόμου του ιχθυοτροφείου ΤΣΟΠΕΛΙ (βό¬ 
ρειο και δυτικό όριο). 

Η πορεία των παραπάνω οριογραμμών απεικονίζεται 
παραστατικώτερα στο χάρτη που συνοδεύει την παρούσα, 
ενώ για την διευκόλυνση των κυνηγών θα γίνει σήμανση 
των ορίων με κατάλληλες πινακίδες με μέριμνα των Κυνη¬ 
γετικών Συλλόγων Πρέβεζας και Φιλιππιάδας. 

Η παρούσα ισχύει από τη δημοσίευσή της μέχρι τη λήξη 
της κυνηγετικής περιόδου 1999-2000. 

Από τις διατάξεις της απόφασης αυτής δεν προκαλείται 
δαπάνη οε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 14 Ιουλίου 1997 

Ο Αναπλ. Περιφ. Διευθυντή 
ΣΤΑΥΡΟΣ ΚΕΝΤΡΟΣ 

ΑΠΟΦΑΣΗ 66/97 

(10) δ 

Προηγούμενη γνωστοποίηση συγκέντρωση σύμφωνα με 
το άρθρο 46 του Ν. 703/77, όπως ισχύει, των επιχειρή- 
αεων ΑΣΠΙΣ ΠΡΟΝΟΙΑ ΑΝΩΝΥΜΗ ΕΤΑΙΡΙΑ ΓΕΝΙΚΩΝ 
ΑΣΦΑΛΙΣΕΩΝ και ΛΑΪΚΗ ΖΩΗΣ ΑΝΩΝΥΜΗ ΑΣΦΑΛΙ- ^ 
ΣΤΙΚΗ ΕΤΑΙΡΙΑ. Γ 

Η ΕΠΙΤΡΟΠΗ ΑΝΤΑΓΩΝΙΣΜΟΥ ) 

ΣΕ ΟΛΟΜΕΛΕΙΑ < 

Συνεδρίασε στην αίθουσα 611 του Υπουργείου Ανάπτυ- 
ξης { Γ.Γ. Εμπορίου) την 29η Μαΐου 1997, ημέρα Πέμπτη ^ 
και ώρα 10.40 π.μ. με την εξής σύνθεση: , 

Πρόεδρος: Κωνσταντίνος Λασσαδός. ( 

Μέλη: Μιχαήλ Φράγκος, κωλυομένου του τακτικού, Νικ. 
Σακελλαρόπουλου, 

Λεωνίδας Νικολούζος, 

Μελίνα Μουζουράκη, 

Ιωάννης Κατσουλάκος. 

Γραμματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν στη συνεδρίαση λόγω κωλύ¬ 
ματος. 

θέμα της Συνεδρίασης ήταν η προηγούμενη γνωστο¬ 
ποίηση της συγκέντρωσης, σύμφωνα με το δρθρ° 4βτου 
Ν 703/77 όπως ισχύει, των επιχειρήσεων «ΑΣΠΙΣ ΠΡΟ¬ 
ΝΟΙΑ ΑΝΩΝΥΜΗ ΕΤΑΙΡΙΑ ΓΕΝΙΚΩΝ ΑΣΦΑΛΙΣΕΩΝ» και 
«ΛΑΪΚΗ ΖΩΗΣ ΑΝΩΝΥΜΗ ΑΣΦΑΛΙΣΤΙΚΗ ΕΤΑΙΡΙΑ». 

Στη συνεδρίαση παρέστησαν: α) για την εταιρεία ΑΣΠΙΣ 
ΠΡΟΝΟΙΑ ΑΕΓΑ ο Σταμάτιος Καρράς, Δ/ντής Οικονομι¬ 
κών Υπηρεσιών, μετά του πληρεξούσιου δικηγόρου, Πα- 
νταζή Καραμανώλη και β) για την εταιρεία ΛΑΪΚΗ ΖΩΗ*. 
ΑΑΕ ο Γεώργιος Χιώτης, Πρόεδρος Δ.Σ., μετά της πληρε¬ 
ξούσιας δικηγόρου, Άλκηστις Χριστοφ'ιλου. Στην αρχή της 
συζήτησης, το λόγο έλαβε η Γενική Εισηγήτρια της Γραμ¬ 
ματείας, Σ. Καμπερίδου, η οποία ανέπτυξε την εισήγηση 
της Υπηρεσίας και πρότεινε ότι δεν συντρέχει λόγος απα¬ 
γόρευσης της υπό συζήτηση συγκέντρωσης, δεδομένου 
ότι δεν περιορίζει σημαντικά τον ανταγωνισμό στη σχετική 
αγορά. 

Μετά έλαβαν το λόγο, οι πληρεξούσιοι δικηγόροι, οι 
οποίοι ανέπτυξαν τις θέσεις τους και απάντησαν σε ερω¬ 
τήσεις που τους υπέβαλαν ο Πρόεδρος και τα Μέλη της 
Επιτροπής. 

Στη συνέχεια απεχώρησαν της αιθούσης οι εκπρόσωποι 
των εταιρειών και η Επιτροπή Ανταγωνισμού συνδιασκέ- 
φτηκε και αφού έλαβε υπόψη της τα στοιχεία του φακέ¬ 
λου, την εισήγηση της Γραμματείας της Επιτροπής Αντα¬ 
γωνισμού, τις απόψεις που διατύπωσαν προφορικως οι 
εταιρείες, σκέφθηκε ως εξής: 

I. Στις 31 Μαρτίου 1997 υπογράφηκε μεταξύ των εται¬ 
ρειών «ΑΣΠΙΣ ΠΡΟΝΟΙΑ ΑΕΓΑ» και «ΛΑΪΚΗ ΖΩΗΣ ΑΑΕ», 
σύμβαση μεταβιβάσεως του χαρτοφυλακίου ασφαλιστη¬ 
ρίων συμβολαίων και δικτύου υποκαταστημάτων και πωλή- 
σεων της δεύτερης συμβαλλομένης, καθώς και των ανα- 
λογούντων περιουσιακών στοιχείων του ενεργητικού και 
παθητικού. 

Η πρώτη, με έδρα το Μαρούσι Αττικής, δραστηριοποιεί¬ 
ται στον κλάδο των γενικών ασφαλειών και των ασφαλί¬ 
σεων ζωής και ανήκει στον όμιλο ΑΣΠΙΣ, στον οποίο υπά¬ 
γονται και οι εταιρείες «ΑΣΠΙΣ ΠΡΟΝΟΙΑ ΑΕΑΖ» και 
«ΗΝΙΟΧΟΣ ΑΕΑΖ», που έχουν αντικείμενο εργασιών 
ασφαλίσεις ζημιών, αντασφαλίσεις και ασφαλίσεις αυτοκι¬ 
νήτου, αντίστοιχα. 


Η δεύτερη συμβαλλομένη, που εδρεύει στην Αθήνα, 
δραστηριοποιείται στον κλάδο ασφαλίσεων και αντασφα- 
λίσεων ζωής, το μετοχικό της δε κεφάλαιο κατέχει: α) η 
Ανώνυμη Ασφαλιστική Εταιρεία Γενικών Ασφαλειών 
«ΛΑΪΚΗ ΑΝΩΝΥΜΗ ΑΣΦΑΛΙΣΤΙΚΗ ΕΤΑΙΡΙΑ» (ΛΑΪΚΗ 
ΑΑΕ) σε ποσοστό 67,713%, β) η ισπανική ασφαλιστική 
επιχείρηση «ΟΑΤΑΓΑΝΑ ΟΟΟΙϋΕΝΤΕ 3Α ϋΕ 5Ε0υΠΟ5 Υ 
ΠΕΑ^όυΠΟΒ» σε ποσοστό 31,638% και γ) το κοινωφε¬ 
λές ίδρυμα «ΙΔΡΥΜΑ ΜΠΟΔΟΣΑΚΗ» σε ποσοστό 
0,649%. 

Σύμφωνα με το άρθρο 4 παρ. 2 εδαφ. β του Ν. 703/77, 
όπως ισχύει, συγκέντρωση πραγματοποιείται όταν ένα ή 
περισσότερα φυσικά ή νομικά πρόσωπα που ελέγχουν ήδη 
μία τουλάχιστον επιχείρηση ή περισσότερες επιχειρήσεις, 
αποκτούν άμεσα ή έμμεσα τον έλεγχο του συνόλου ή τμη¬ 
μάτων μιας ή περισσοτέρων άλλων επιχειρήσεων. Η ανω¬ 
τέρω σύμβαση δημιουργεί οριζόντια συγκέντρωση επιχει¬ 
ρήσεων κατά την έννοια της ανωτέρω διατάξεως και συ νε¬ 
πώς εμπίπτει στις σχετικές με αυτές διατάξεις του εν λόγω 
νόμου. 

Κατά το άρθρο 4β παρ. 1 εδ. β του ως άνω νόμου, κάθε 
συγκέντρωση επιχειρήσεων πρέπει να γνωστοποιείται 
στην Επιτροπή Ανταγωνισμού μέσα σε δέκα εργάσιμες 
ημέρες από τη σύναψη της συμφωνίας ή τη δημοσίευση 
της προσφοράς ή ανταλλαγής ή την απόκτηση συμμετο¬ 
χής που εξασφαλίζει τον έλεγχο της επιχείρησης και όταν 
ο συνολικός κύκλος εργασιών όλων των επιχειρήσεων που 
συμμετέχουν στη συγκέντρωση, κατά τα οριζόμενα στο 
άρθρο 4στ, ανέρχεται τουλάχιστον στο σε δραχμές ισό¬ 
ποσο των πενήντα εκατομμυρίων (50.000.000) Ευρωπαϊ¬ 
κών Λογιστικών Μονάδων (ΕΟΘ) και δύο τουλάχιστον από 
τις συμμετέχουσες επιχειρήσεις πραγματοποιούν, κάθε 
μία χωριστά, στην εθνική αγορά συνολικό κύκλο εργασιών 
άνω του σε δραχμές ισόποσου των πέντε εκατομμυρίων 
Εϋυ (5.000.000). Στην προκειμένη περίπτωση, από τα 
στοιχεία που συνέλεξε η Γραμματεία, από τα εκτεθέντα 
από τους πληρεξουσίους δικηγόρους των συμμετεχουσων 
στη συγκέντρωση εταιρειών και την εν γένει συζήτηση της 
υποθέσεως, προέκυψε ότι πληρούνται τα άνω κριτήρια, 
αφού ο συνολικός κύκλος εργασιών όλων μεν των προανα- 
φερθεισών επιχειρήσεων για το έτος 1995, όπως αυτός 
υπολογίζεται, σύμφωνα με το άρθρο 4στ παρ. 4, ανηλθε 
σε ποσό άνω των 80.000.000 ΕΟυ, κάθε μιας δε των εται¬ 
ρειών «ΑΣΠΙΣ ΠΡΟΝΟΙΑ ΑΕΓΑ» και «ΛΑΪΚΗ ΖΩΗΣ ΑΑΕ» 
στην εθνική αγορά ανήλθε για το ίδιο έτος στο ποσό των 
44 546 000 και 9.568.000 ΕΟυ, αντιστοίχως. Συνεπώς οι 
; επιχειρήσεις αυτές είχαν υποχρέωση προηγουμένης γνω- 
στοποιήσεως της συγκεντρώσεως, την οποία και πραγμα¬ 
τοποίησαν εμπροθέσμως, στις 10 Απριλίου 1997, δηλαδή 
( εντός 10 εργασίμων ημερών από την κατάρτιση της συμ¬ 
φωνίας. 

Εξάλλου, κατά το άρθρο 4γ παρ. 1 του Ν. 703/77, όπως 
ισχύει, με απόφαση της Επιτροπής Ανταγωνισμού, απαγο- 
1 ρεύεται κάθε συγκέντρωση επιχειρήσεων που υπόκειται 
σε προηγούμενη γνωστοποίηση και η οποία μπορεί να πε¬ 
ριορίσει σημαντικά τον ανταγωνισμό στην εθνική αγορά ή 
.. σε σημαντικό σε συνάρτηση με τα χαρακτηριστικά των 
προϊόντων ή υπηρεσιών τμήμα της και ιδίως με τη δη¬ 
μιουργία ή ενίσχυση δεσπόζουσας θέσεως. 

Από τα προαναφερθέντα αποδεικτικά στοιχεία προέκυ- 
_ ψαν τα εξής για την κρινομένη συγκέντρωση, 
ίΐ Στη σχετική αγορά, που είναι η τοιαύτη των πρωτασφα- 
>ν λειών ζωής, δραστηριοποιούνται 40 περίπου ελληνικές και 
ι- αλλοδαπές ασφαλιστικές εταιρείες, από τις οποίες οι 5 
κατέχουν ποσοστό 69,5% και ειδικότερα η «ΙΝΤΕΡΑΜΕ- 

ΡΙΚΑΝ ΖΩΗΣ» 25,2% η «ΝΑΤΙΟΝΑΕΕ ΝΕϋΕΒΙ_ΑΝΟΕΝ» 
15,4%, η «ΕΘΝΙΚΗ ΑΕΕΓΑ» 13,7%, η «ΑϋΟΟ 10% και η 
«ΑΓΡΟΤΙΚΗ ΖΩΗΣ» 5,2%. 

Η «ΑΣΠΙΣ ΠΡΟΝΟΙΑ ΑΕΓΑ», που είναι έκτη στη σχετική 
σειρά κατέχει ποσοστό 4,4% της αγοράς και η «ΛΑΪΚΗ 
ΖΩΗΣ ΑΑΕ», που είναι 14η, κατέχει ποσοστό 1,3%. Ούτω 
το συνολικό μερίδιο στη σχετική αγορά των συμμετεχου- 
σών στην κρινομένη συγκέντρωση επιχειρήσεων, που 
ανέρχεται σε ποσοστό 5,7% είναι σχετικά μικρό σε σχέση 
με τον υπάρχοντα ανταγωνισμό, ο οποίος, εκτός του ότι 
διαθέτει πολύ μεγαλύτερη μερίδια αγοράς, έχει το ίδιο εύ¬ 
ρος προϊόντων, την αυτή καθετοποίηση και υπερέχει σε 
διαφημιστική δαπάνη. 

Εξάλλου ο δυνητικός ανταγωνισμός αναμένεται έντο¬ 
νος, αφού όχι μόνο δεν υφίστανται περιορισμοί εισόδου 
νέων ανταγωνιστών στη σχετική ελληνική αγορά, που αντι- 
θέτως ευνοείται από το νέο νομοθετικό πλαίσιο της Ευρω¬ 
παϊκής Ενώσεως και την αναμενομένη ανάπτυξη των τρα- 
πεζοασφαλειών, ο θεσμός των οποίων θα αυξήσει περαι¬ 
τέρω το μέγεθος της ασφαλιστικής αγοράς και που ήδη 
παρουσιάζει ανοδική τάση. 

Από τα ανωτέρω προκύπτει ότι η κρινομένη συγκέ¬ 
ντρωση δεν πρόκειται να περιορίσει τον ανταγωνισμό στην 
εθνική αγορά στον κλάδο των πρωτασφαλειών, ούτε πρό¬ 
κειται να δημιουργήσει ή να ενισχύσει προϋπάρχουσα δε¬ 
σπόζουσα θέση της εξαγοράζουσας εταιρείας στην εν 
λόγω αγορά και συνεπώς δεν υφίσταται περίπτωση για να 
απαγορευθεί. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Αποφαίνεται ότι δεν συντρέχει λόγος απαγορεύσεως 
της κρινομένης συγκεντρώσεως. 

Η απόφαση εκδόθηκε την 10 Ιουνίου 1997. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΚΩΝ/ΝΟΣ ΛΑΣΣΑΔΟΣ 

-♦- 

ΑΠΟΦΑΣΗ 72/97 

( 11 ) 

Εκπρόθεσμη γνωστοποίηση της συγκέντρωσης των εται¬ 
ρειών ΕΟΟΝ ΒΙΟΜΗΧΑΝΙΕΣ ΑΒΕ και ΧΥΤΗΡΙΑ ΗΠΕΙ¬ 
ΡΟΥ ΑΕ, σύμφωνα με το άρθρο 4α του Ν. 703/77, 
όπως ίσχυε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 27η Μαΐου 1997, ημέρα Τρίτη και 
ώρα 12 μ.μ. με την εξής σύνθεση: 

Πρόεδρος: Ευάγγελος Περάκης. 

Μέλη: Μιχαήλ Φράγκος, κωλυομένου του τακτικού, Νικ. 
Σακελλαρόπουλου, 

Λεωνίδας Νικολούζος, 

Παναγιώτης Μαντζουράνης, κωλυομένου του τακτικού, 
Χαρ. Χάρακα, 

Δημήτριος Τζουγανάτος, 

Ιωάννης Κατσουλάκος. 

Γραμματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν στη συνεδρίαση λόγω κωλύ¬ 
ματος. 

θέμα της Συνεδρίασης ήταν η εκπρόθεσμη γνωστοποί¬ 
ηση της συγκέντρωσης των εταιρειών ΕΟΟΝ ΒΙΟΜΗΧΑ¬ 


ΝΙΕΣ ΑΒΕ και ΧΥΤΗΡΙΑ ΗΠΕΙΡΟΥ ΑΕ, σύμφωνα με το άρ¬ 
θρο 4α του Ν. 703/77, όπως ίσχυε. 

Στη συνεδρίαση παρέστη η εταιρεία ΕΟΟΝ ΒΙΟΜΗΧΑ¬ 
ΝΙΕΣ ΑΒΕ, δια του πληρεξούσιου δικηγόρου της Αλκιβιάδη 
Ψάρρα. 

Στην αρχή της συζήτησης, το λόγο έλαβε η Γενική Ειση- 
γήτρια της Γραμματείας, Σ. Καμπερίδου, η οποία ανέ¬ 
πτυξε την εισήγηση της Υπηρεσίας και πρότεινε η εν λόγω 
συγκέντρωση να τεθεί αρχείο, επειδή η γνωστοποίηση 
που έγινε από την ΕΟΟΝ ΒΙΟΜΗΧΑΝΙΕΣ ΑΒΕ στις 
18.6.1996 στη Γραμματεία, της από 1.6.1994 εξαγοράς 
των μετοχών της εταιρείας ΧΥΤΗΡΙΑ ΗΠΕΙΡΟΥ Α.Ε., ήταν 
εκ περισσού. 

Μετά έλαβε το λόγο ο πληρεξούσιος δικηγόρος, ο 
οποίος και συμφώνησε με την εισήγηση της υπηρεσίας. 

Η Επιτροπή Ανταγωνισμού συνήλθε σε Διάσκεψη στις 6 
Ιουνίου 1997, ημέρα Παρασκευή και ώρα 11 π.μ. στηναίθ. 
611 του Υπουργείου Ανάπτυξης (Γ.Γ. Εμπορίου), κατά την 
οποία, αφού έλαβε υπόψη της τα στοιχεία του φακέλου, 
την εισήγηση της Γραμματείας της Επιτροπής Ανταγωνι¬ 
σμού και τις απόψεις που διατύπωσε προφορικώς η γνω¬ 
στοποιούσα εταιρεία, σκέφθηκε ως εξής: 

Κατά το άρθρο 4 του Ν. 703/77, όπως αυτό προστέ¬ 
θηκε με το άρθρο 1 του Νόμου 1934/1991, που ίσχυε 
κατά το κρίσιμο εν προκειμένω διάστημα, συγκέντρωση 
πραγματοποιείται όταν: α) συγχωνεύονται με κάθε τρόπο 
δύο ή περισσότερες επιχειρήσεις οποιοσδήποτε μορφής 
και β) ένα ή περισσότερα πρόσωπα που ελέγχουν ήδη του¬ 
λάχιστον μία επιχείρηση ή μία ή περισσότερες επιχειρή¬ 
σεις, αποκτούν άμεσα ή έμμεσα τον έλεγχο του συνόλου ή 
τμημάτων μιας ή περισσοτέρων άλλων επιχειρήσεων. 

Εξάλλου, κατά το άρθρο 4α του ίδιου νόμου, όπως αυτό 
προστέθηκε με το άρθρο 2 του νόμου, 1934/1991 κάθε 
συγκέντρωση πρέπει να γνωστοποιείται εντός μηνάς από 
την πραγματοποίησή της στην αρμόδια για τον ανταγωνι¬ 
σμό υπηρεσία του Υπουργείου Εμπορίου (νυν Ανάπτυξης), 
εκτός εάν δεν υφίστανται οι προϋποθέσεις των εδαφίων α 
και β της παρ. 2, σε σχέση με το μερίδιο της συμμετοχής 
στην αγορά των αγαθών ή υπηρεσιών που αφορά η συγκέ¬ 
ντρωση ή του συνολικού κύκλου εργασιών όλων των επι¬ 
χειρήσεων, που συμμετέχουν στη συγκέντρωση, κατά τα 
οριζόμενα στο άρθρο 4ε. 

Στην προκειμένη περίπτωση στις 18 Ιουνίου 1996 γνω¬ 
στοποιήθηκε στη Γραμματεία η από 1 Ιουνίου 1994 συμ¬ 
φωνία, με την οποία η ανώνυμη εταιρεία με την επωνυμία 
«ΕΟΟΝ ΒΙΟΜΗΧΑΝΙΕΣ ΑΒΕ ΒΙΟΜΗΧΑΝΙΚΕΣ ΕΦΑΡΜΟ¬ 
ΓΕΣ ΜΕΤΑΛΛΟΥΡΓΙΑΣ ΚΑΙ ΗΛΕΚΤΡΟΝΙΚΩΝ ΑΝΩΝΥΜΗ 
ΒΙΟΜΗΧΑΝΙΚΗ ΕΤΑΙΡΙΑ» και το διακριτικό τίτλο «ΕΟΟΝ 
ΒΙΟΜΗΧΑΝΙΕΣ ΑΒΕ», που δραστηριοποιείται στις μηχα- 
νουργικές εργασίες ακρίβειας, στην ηλεκτροπτική βιομη¬ 
χανία και την κατασκευή ηλεκτρονικών ειδών για αμυντική 
και εμπορική χρήση, εξαγόρασε το σύνολο των μετοχών 
της ανώνυμης εταιρείας με την επωνυμία «ΧΥΤΗΡΙΑ 
ΗΠΕΙΡΟΥ ΑΒΕΕ», που δραστηριοποιείται στη χύτευση με¬ 
ταλλικών εξαρτημάτων υψηλής τεχνολογίας με τη μέθοδο 
των κέρινων ομοιωμάτων. 

Η ανωτέρω σύμβαση αποτελεί συγκέντρωση κατά την 
έννοια της πρώτης ως άνω διατάξεως, πλην όμως οι συμ- 
μετέχουσες σε αυτήν επιχειρήσεις δεν είχαν υποχρέωση 
γνωστοποιήσεως, γιατί, όπως προέκυψε από τα στοιχεία 
που συγκέντρωσε η Γραμματεια και τη συζήτηση της υπο- 
θέσεως, στη σχετική αγορά, που είναι εν προκειμένω ο 
κλάδος χύτευσης μεταλλικών εξαρτημάτων υψηλής τε¬ 
χνολογίας ο μεν κύκλος εργασιών της δεύτερης, για το 
έτος 1993, ανήλθε στο ποσό των 565.354.869 δραχμές ή 

2.109.533 ΕΟυ και σε ποσοστό κατώτερο του 10% της εν 
λόγω αγοράς, στην οποία δραστηριοποιούνται και πολλές 
άλλες επιχειρήσεις με σημαντικούς κύκλους εργασιών, 
ενώ στην εν λόγω αγορά δεν δράστη ριοποιείτο η αγορά- 
στρια, ούτε οι θυγατρικές της «ΕΟΟΝ ΕΙβείΓοηίεδ Α.Ε.» και 
«X. Οικονομίδης ΑΒΕ» τις οποίες απορρόφησε στις 
30.12.1994. 

Επομένως, αφού δεν υπήρχε υποχρέωση γνωστοποιή- 
σεως, δεν συντρέχει περίπτωση για να εξετασθεί το 
εμπρόθεσμο αυτής και εντεύθεν η περίπτωση επιβολής 
προστίμου, κατά την παρ. 5 του άνω άρθρου 4α από την 
Επιτροπή Ανταγωνισμού, στην οποία περιήλθε ήδη η σχε¬ 
τική αρμοδιότητα του Υπουργού Εμπορίου, μετά το άρθρο 
2 παρ. 2 του Νόμου 2296/1995, το οποίο αντικατέστησε 
την παρ. 4 του ως άνω άρθρου 4α. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Αποφαίνεται να τεθεί στο αρχείο η προκειμένη υπόθε- 
σις. 

Η απόφαση εκδόθηκε την 11 Ιουλίου 1997. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΕΥΑΓΓΕΛΟΣ ΠΕΡΑΚΗΣ 

-4- 

ΑΠΟΦΑΣΗ 73/97 

( 12 ) 

Εκπρόθεσμη γνωστοποίηση της συγκέντρωσης, των εται¬ 
ριών ΕΟΟΝ ΒΙΟΜΗΧΑΝΙΕΣ ΑΒΕ και ΜΕΤΑΛΛΙΚΕΣ ΚΑ- 
ΤΑΣΚΕΥΕΣ ΒΟΛΟΥ Α. Ε., σύμφωνα με το άρθρο 4α του 
Ν. 703/77, όπως ίσχυε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 17η Μαΐου 1997, ημέρα Τρίτη και 
ώρα 12.30 μ.μ. με την εξής σύνθεση: 

Πρόεδρος: Ευάγγελος Περάκης. 

Μέλη: Μιχαήλ Φράγκος, κωλυομένου του τακτικού, Νικ. 
Σακελλαρόπουλου, 

Λεωνίδας Νικολούζος, 

Παναγιώτης Μαντζουράνης, κωλυομένου του τακτικού, 
Χαρ. Χάρακα, 

Δημήτριος Τζουγανάτος, 

Ιωάννης Κατσουλάκος. 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν στη συνεδρίαση λόγω κωλύ¬ 
ματος. 

θέμα της Συνεδρίασης ήταν η εκπρόθεσμη γνωστοποί¬ 
ηση της συγκέντρωσης, των εταιριών ΕΟΟΝ ΒΙΟΜΗΧΑ¬ 
ΝΙΕΣ ΑΒΕ και ΜΕΤΑΛΛΙΚΕΣ ΚΑΤΑΣΚΕΥΕΣ ΒΟΛΟΥ Α.Ε., 
σύμφωνα με το άρθρο 4α του Ν. 703/77, όπως ίσχυε. 

Στη συνεδρίαση παρέστη η εταιρία ΕΟΟΝ ΒΙΟΜΗΧΑ¬ 
ΝΙΕΣ ΑΒΕ, διά του πληρεξουσίου δικηγόρου της Αλκιβιάδη 
Ψάρρα. 

Στην αρχή της συζήτησης, το λόγο έλαβε η Γενική Ειση- 
γήτρια της Γραμματείας, Σ. Καμπερίδου, η οποία ανέ¬ 
πτυξε την εισήγηση της Υπηρεσίας και πρότεινε η εν λόγω 
συγκέντρωση να τεθεί αρχείο, επειδή η γνωστοποίηση 
που έγινε από την ΕΟΟΝ ΒΙΟΜΗΧΑΝΙΕΣ ΑΒΕ στις 
18.6.1996 στη Γραμματεία, της από 20.7.1994 εξαγοράς 
των μετοχών της εταιρίας ΜΕΤΑΛΛΙΚΕΣ ΚΑΤΑΣΚΕΥΕΣ 
ΒΟΛΟΥ Α.Ε., ήταν εκ περισσού. 


Μετά έλαβε το λόγο, ο πληρεξούσιος δικηγόρος, ο 
οποίος και συμφώνησε με την εισήγηση της υπηρεσίας. 

Η Επιτροπή Ανταγωνισμού συνήλθε σε Διάσκεψη στις 6 
Ιουνίου 1997, ημέρα Παρασκευή και ώρα 12 μ.μ., στην 
αίθ. 611 του Υπουργείου Ανάπτυξης (Γ.Γ. Εμπορίου), 
κατά την οποία, αφού έλαβε υπόψη της τα στοιχεία του 
φακέλλου, την εισήγηση της Γραμματείας της Επιτροπής 
Ανταγωνισμού και τις απόψεις που διατύπωσε προφορι- 
κώς η γνωστοποιούσα εταιρεία, σκέφθηκε ως εξής: 

Κατά το άρθρο 4 του Ν. 703/77, όπως αυτό προστέ¬ 
θηκε με το άρθρο 1 του νόμου 1934/1991, που ίσχυε 
κατά το κρίσιμο εν προκειμένω διάστημα, συγκέντρωση 
πραγματοποιείται όταν: α) συγχωνεύονται με κάθε τρόπο 
δύο ή περισσότερες επιχειρήσεις οποιοσδήποτε μορφής 
και β) ένα ή περισσότερα πρόσωπα που ελέγχουν ήδη του¬ 
λάχιστον μία επιχείρηση ή μία ή περισσότερες επιχειρή¬ 
σεις, αποκτούν άμεσα ή έμμεσα τον έλεγχο του συνόλου ή 
τμημάτων μιας ή περισσοτέρων άλλων επιχειρήσεων. 

Εξ άλλου, κατά το άρθρο 4α του ίδιου νόμου, όπως αυτό 
προστέθηκε με το άρθρο 2 του νόμου 1934/1991 κάθε 
συγκέντρωση πρέπει να γνωστοποιείται εντός μηνός από 
την πραγματοποίησή της στην αρμόδια για τον ανταγωνι¬ 
σμό υπηρεσία του Υπουργείου Εμπορίου, εκτός εάν δεν 
υφίστανται οι προϋποθέσεις των εδαφίων α και β της παρ. 
2, σε σχέση με το μερίδιο της συμμετοχής στην αγορά των 
αγαθών ή υπηρεσιών που αφορά η συγκέντρωση ή του συ¬ 
νολικού κύκλου εργασιών όλων των επιχειρήσεων, που 
συμμετέχουν στην συγκέντρωση, κατά τα οριζόμενα στο 
άρθρο 4ε. 

Στην προκειμένη περίπτωση στις 18 Ιουνίου 1996 γνω¬ 
στοποιήθηκε στην Γραμματεία η από 20 Ιουλίου 1994 
συμφωνία, με την οποία η ανώνυμη εταιρία, με την επωνυ¬ 
μία «ΕΟΟΝ ΒΙΟΜΗΧΑΝΙΕΣ ΑΒΕ ΒΙΟΜΗΧΑΝΙΚΕΣ ΕΦΑΡ¬ 
ΜΟΓΕΣ ΜΕΤΑΛΛΟΥΡΓΙΑΣ ΚΑΙ ΗΛΕΚΤΡΟΝΙΚΩΝ ΑΝΩ¬ 
ΝΥΜΗ ΒΙΟΜΗΧΑΝΙΚΗ ΕΤΑΙΡΙΑ» και το διακριτικό τίτλο 
«ΕΟΟΝ ΒΙΟΜΗΧΑΝΙΕΣ ΑΒΕ», που δραστηριοποιείται στις 
μηχανουργικές εργασίες ακρίβειας, στην ηλεκτροπτική 
βιομηχανία και την κατασκευή ηλεκτρονικών ειδών για 
αμυντική και εμπορική χρήση, εξαγόρασε το σύνολο των 
μετοχών της ανώνυμης εταιρίας με την επωνυμία «ΜΕ¬ 
ΤΑΛΛΙΚΕΣ ΚΑΤΑΣΚΕΥΕΣ ΒΟΛΟΥ Α.Ε.» (ΜΕΚΑΒΟ Α.Ε.), 
που δραστηριοποιείται στην παραγωγή πολύπλοκων και 
εξειδικευμένων μεταλλικών κατασκευών για χρήση σε 
θερμοηλεκτρικά εργοστάσια, διυλιστήρια κ.λ.π. 

Η ανωτέρω σύμβαση αποτελεί συγκέντρωση κατά την 
έννοια της πρώτης ως άνω διατάξεως, πλην όμως οι συμ- 
μετέχουσες σε αυτήν επιχειρήσεις δεν είχαν υποχρέωση 
γνωστοποιήσεως, γιατί, όπως προέκυψε από τα στοιχεία 
που συγκέντρωσε η Γραμματεία και την συζήτηση της 
υποθέσεως, στην σχετική αγορά, που είναι εν προκειμένω 
ο κλάδος των εξειδικευμένων μεταλλικών κατασκευών, ο 
κύκλος εργασιών για το έτος 1993 της μεν δεύτερης (ΜΕ¬ 
ΚΑΒΟ Α.Ε.) ήταν 219.542.998 δραχμές ή 819.190 ΕΟυ, 
δηλαδή ποσό μικρότερο από τα 10.000.000 ΕΟυ, το δε 
μερίδιο της αγοράς του υπό εξέταση κλάδου στον οποίο 
συμμετέχουν οι ανωτέρω εταιρίες, καθώς και οι απορρο- 
φηθείσες από την αγοράστρια στις 30.12.1994 θυγατρι¬ 
κές της υπό την επωνυμία «ΕΟΟΝ ΕΙθΟίΓοηίοδ Α.Ε.» και «X. 
Οικονομίδης Α.Β.Ε.», δεν υπερβαίνει το ποσοστό 10%. 

Επομένως, αφού δεν υπήρχε υποχρέωση γνωστοποιή¬ 
σεως, δεν συντρέχει περίπτωση για να εξετασθεί το 
εμπρόθεσμο αυτής και εντεύθεν η περίπτωση επιβολής 
προστίμου, κατά την παρ. 5 του άνω άρθρου 4α από την 
Επιτροπή Ανταγωνισμού, στην οποία περιήλθε ήδη η σχε¬ 
τική αρμοδιότητα του Υπουργού Εμπορίου, μετά το άρθρο 

2 παρ. 2 του Νόμου 2296/1995, το οποίο αντικατέστησε 
την παρ. 4 του ως άνω άρθρου 4α. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Αποφαίνεται να τεθεί στο αρχείο η προκειμένη υπό¬ 
θεση. 

Η απόφαση εκδόθηκε την 11 Ιουλίου 1997. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΕΥΑΓΓΕΛΟΣ ΠΕΡΑΚΗΣ 

- *- 

ΑΠΟΦΑΣΗ 74/97 

(13) 

Γνωστοποίηση σύμφωνα με το άρθρο 4α του Ν. 703/77, 
όπως ισχύει, της εξαγοράς μετοχών της εταιρίας Ηβηπ 
ννίηΐβππειηδ από την εταιρία 3Ιοηόίη3νί5ί< ΤοόβδΚοιτι- 
ρ3πί Α/3. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 27η Μαϊου 1997, ημέρα Τρίτη και 
ώρα 10.00 μ.μ. με την εξής σύνθεση: 

Πρόεδρος: Ευάγγελος Περάκης. 

Μέλη: Βλάσιος Ασημακόπουλος, 

Μιχαήλ Φράγκος, κωλυομένου του τακτικού, Νικ. Σα- 
κελλαρόπουλου, 

Λεωνίδας Νικολούζος, 

Παναγιώτης Μαντζουράνης, κωλυομένου του τακτικού, 
Χαρ. Χάρακα, 

Δημήτριος Τζουγανάτος, 

Ιωάννης Κατσουλάκος. 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
κληθέντα, δεν προσήλθαν στη συνεδρίαση λόγω κωλύμα¬ 
τος. 

θέμα της Συνεδρίασης ήταν η γνωστοποίηση σύμφωνα 
με το άρθρο 4α του Ν. 703/77, όπως ισχύει, της εξαγοράς 
μετοχών τηε εταιρίας Ηβηπ ννίηίβιτηβηδ από την εταιρία 
3Ιοηάίη3νίδΙ< ΤοόβδΚοηΊρΒηί Α/3. 

Στη συνεδρίαση παρέστησαν οι κλητευθείσες εταιρίες, 
διά της πληρεξουσίου δικηγόρου τους Ελένης Παπακων¬ 
σταντίνου. 

Στην αρχή της συζήτησης, το λόγο έλαβε η Γενική Ειση- 
γήτρια της Γραμματείας, Σ. Καμπερίδου, η οποία ανέ¬ 
πτυξε την εισήγηση της Υπηρεσίας, ανέφερε ότι η γνω¬ 
στοποιούσα εταιρεία δεν υπέβαλε τη γνωστοποίηση 
εμπροθέσμως, αλλά λόγω του ότι η παράβαση δεν ήταν 
υπαίτια πρότεινε να μην της επιβληθεί πρόστιμο. 

Μετά έλαβε το λόγο, η πληρεξούσιος δικηγόρος, η 
οποία συμφώνησε με την εισήγηση και ανέπτυξε τις θέ¬ 
σεις της αναφορικά με την επιβολή προστίμου για εκπρό¬ 
θεσμη γνωστοποίηση αναφέροντας ότι η καθυστέρηση 
αφορά μόνο την καταβολή παραβόλου και τον διορισμό 
αντικλήτου. 

Η Επιτροπή Ανταγωνισμού συνήλθε σε Διάσκεψη στις 6 
Ιουνίου 1997, ημέρα Παρασκευή και ώρα 10 μ.μ., στην 
αίθ. 611 του Υπουργείου Ανάπτυξης (Γ.Γ. Εμπορίου), 
κατά την οποία, αφού έλαβε υπόψη της τα στοιχεία του 
φακέλου, τις απόψεις που διατύπωσε εγγράφως και προ- 
φορικώς η γνωστοποιούσα εταιρεία και το υπόμνημα, το 
οποίο αυτή υπέβαλε, σκέφθηκε ως εξής: 


Σύμφωνα με τα άρθρα 4 παρ. 2 περ. α και β και 4α παρ. 1 
παρ. α και β του Ν. 703/77, όπως ισχύει, κάθε συγκέ¬ 
ντρωση επιχειρήσεων, κατά την έννοια του πρώτου, πρέ¬ 
πει να γνωστοποιείται, μέσα σε ένα μήνα από την πραγμα¬ 
τοποίηση της, στην Επιτροπή Ανταγωνισμού, όταν συ¬ 
ντρέχουν οι αναφερόμενες στο δεύτερο προϋποθέσεις σε 
σχέση με το μερίδιο της αγοράς των προϊόντων ή υπηρε¬ 
σιών που αφορά η συγκέντρωση στην εθνική αγορά ή σε 
ένα σημαντικό τμήμα της ή το συνολικό κύκλο εργασιών 
όλων των επιχειρήσεων που συμμετέχουν στη συγκέ¬ 
ντρωση. 

Εξ άλλου, κατά το άρθρο 4α παρ. 4 του ως άνω νόμου, η 
Επιτροπή Ανταγωνισμού επιβάλλει πρόστιμο ύψους μέχρι 
5% του συνολικού κύκλου εργασιών, όπως αυτό ορίζεται 
στο άρθρο 4στ του εν λόγω νόμου, σε περίπτωση υπαίτιας 
παραβάσεως της άνω υποχρεώσεως προς γνωστοποίηση. 
Ως υπαίτια να θεωρείται η παράβαση όταν οφείλεται σε 
δόλο ή αμέλεια του υποχρέου. 

Στην προκειμένη περίπτωση η εταιρία με την επωνυμία 
«3ΚΑΝΩΙΝΑΝ/Ι3Κ ΤΟΒΑΑΚ5ΚΟΜΡΑΟΝΙ Α/3» που 
εδρεύει στην Δανία και δραστηριοποιείται στην διεθνή 
αγορά στον τομέα παραγωγής, πωλήσεως και εμπορίας 
διαφόρων προϊόντων καπνού, συμπεριλαμβανομένων των 
πούρων και σιγαρέτων, στις 19 Δεκεμβρίου 1996, προέβη 
στην εξαγορά των μετοχών του ομίλου των εταιριών «Ηβηπ 
ννίηΙβτΓπβηδ» που εδρεύουν στην Ολλανδία, Βέλγιο και Αγ¬ 
γλία και δραστηριοποιείται στον τομέα παραγωγής, πωλή¬ 
σεως και εμπορίας πούρων. 

Η ανωτέρω εξαγορά αποτελεί συγκέντρωση, κατά την 
έννοια του άρθρου 4 παρ. 2 του Ν. 703/77, όπως ισχύει, 
και έπρεπε να γνωστοποιηθεί εντός μηνός στην Επιτροπή 
Ανταγωνισμού, δεδομένου ότι συντρέχουν οι προϋποθέ¬ 
σεις του άρθρου 4α παρ. 1 του άνω νόμου, γιατί, όπως 
προέκυψε από τα στοιχεία που συγκέντρωσε η Γραμμα- 
τεία και την ενώπιον της Επιτροπής συζήτηση της υποθέ- 
σεως, το μέν μερίδιο που κατέχει η εξαγοραζομένη επιχεί¬ 
ρηση στην σχετική αγορά, που είναι η τοιαύτη των πούρων 
(τύπου Α1 και Α2) και «ο^βπΙΙοδ», στην οποία δραστηριο¬ 
ποιείται στην Ελλάδα, μέσω της εταιρίας Γ.Α. ΚΕΡΑΝΗΣ, 
ανέρχεται σε ποσοστό 20%, ο δε συνολικός κύκλος εργα¬ 
σιών των άνω επιχειρήσεων που συμμετέχουν στην συγκέ¬ 
ντρωση το έτος 1995 ανερχόταν σε 1.233.495,495 ΕΟυ. 

Πράγματι η αγοράστρια εταιρία με την υπ’ αριθ. 92/ 
23.1.1997 επιστολή της προέβη στην γνωστοποίηση της 
ανωτέρω συγκεντρώσεως. Η τοιαύτη γνωστοποίηση είναι 
μεν εκπρόθεσμη κατά 3 ημέρες, πλην όμως, όπως προέ¬ 
κυψε από τα προεκτεθέντα στοιχεία, η βραδύτητα δεν 
οφείλεται σε υπαιτιότητα, γιατί η εξαγοράζουσα εταιρία 
ενδιαφέρθηκε εμπρόθεσμα να ενημερωθεί για τις προϋ¬ 
ποθέσεις, σύμφωνα με τις οποίες υπήρχε υποχρέωση 
γνωστοποιήσεως και εμπρόθεσμα απέστειλε τα πρώτα 
στοιχεία που αφορούσαν την εν λόγω εξαγορά και κατά το 
δυνατόν ταχύτερα ολοκλήρωσε την αποστολή των λοιπών 
στοιχείων. 

Επομένως δεν συντρέχει περίπτωση επιβολής προστί¬ 
μου και η υπόθεση πρέπει να τεθεί στο αρχείο. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει να τεθεί η υπόθεση στο αρχείο. 

Η απόφαση εκδόθηκε την 11 Ιουλίου 1997. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΕΥΑΓΓΕΛΟΣ ΠΕΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





